CELEX: E2016J0019
Language: mt
Date: 2017-11-27 00:00:00
Title: Sentenza tal-Qorti tas-27 ta’ Novembru 2017 fil-Kawża E-19/16 — Thorbjørn Selstad Thue appoġġata mill-Federazzjoni Norveġiża tal-Pulizija (Politiets Fellesforbund) v Il-Gvern Norveġiż (Id-Direttiva 2003/88/KE — Protezzjoni tas-saħħa u s-sigurtà ta’ ħaddiema — Ħin tax-xogħol — Vjaġġar lejn u/jew minn post għajr il-post ta’ attendenza fiss jew abitwali ta’ ħaddiem)

5.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 119/10
            
         SENTENZA TAL-QORTI
   tas-27 ta’ Novembru 2017
   fil-Kawża E-19/16
   Thorbjørn Selstad Thue appoġġata mill-Federazzjoni Norveġiża tal-Pulizija (Politiets Fellesforbund) v Il-Gvern Norveġiż
   
      (Id-Direttiva 2003/88/KE — Protezzjoni tas-saħħa u s-sigurtà ta’ ħaddiema — Ħin tax-xogħol — Vjaġġar lejn u/jew minn post għajr il-post ta’ attendenza fiss jew abitwali ta’ ħaddiem)
   
   (2018/C 119/11)
   Fil-Kawża E-19/16, Thorbjørn Selstad Thue appoġġata mill-Federazzjoni Norveġiża tal-Pulizija (Politiets Fellesforbund) v il-Gvern Norveġiż – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorita ta’ Sorveljanza u Qorti tal-Ġustizzja mill-Qorti Suprema tan-Norveġja (Norges Høyesterett) rigward l-interpretazzjoni tal-Artikolu 2 tad-Direttiva 2003/88/KE tal-Parlament Ewropew u tal-Kunsill tal-4 ta’ Novembru 2003 li tikkonċerna ċerti aspetti tal-organizzazzjoni tal-ħin tax-xogħol, il-Qorti, magħmula minn Carl Baudenbacher, il-President u r-Relatur tal-Imħallef, Per Christiansen, u Ása Ólafsdóttir (ad hoc), Mħallfin, qatgħu s-sentenza fis-27 ta’ Novembru 2017, li l-parti operattiva tagħha hija:
   
               1.
            
            
               Il-ħin meħtieġ imqatta’ fl-ivvjaġġar, barra mis-sigħat normali tax-xogħol, minn ħaddiem, bħall-appellant, lejn u/jew minn post għajr il-post ta’ attendenza fiss jew abitwali tiegħu sabiex iwettaq l-attività jew l-impenji tiegħu f’dak il-post, kif mitlub mill-impjegatur tiegħu, jikkostitwixxi “ħin tax-xogħol” fis-sens tal-Artikolu 2 tad-Direttiva 2003/88/KE.
            
         
               2.
            
            
               Ma hija meħtieġa l-ebda valutazzjoni ta’ intensità tal-ammont ta’ xogħol imwettaq waqt l-ivvjaġġar.
            
         
               3.
            
            
               Il-frekwenza ta’ dawn il-vjaġġi hija immaterjali sakemm l-effett mhuwiex li l-post tax-xogħol tal-ħaddiem jiġi trasferit għal post ta’ attendenza fiss jew abitwali ġdid.